Елордада ерекше қажеттіліктері бар балаларды оқыту нысандары артады
DATE: 11:46, 24 Тамыз 2020 | GMT +5
TITLE: Елордада ерекше қажеттіліктері бар балаларды оқыту нысандары артады
URL: https://kaz.inform.kz/news/elordada-erekshe-kazhettilikteri-bar-balalardy-okytu-nysandary-artady_a3686573/
META: DATE: 11:46, 24 Тамыз 2020 | GMT +5
TOTAL WORDS: 142
AUTHOR(S):
TEXT: «Егер былтыр инклюзивті біліммен қамту 80 пайыз болса, биыл біз бұл көрсеткішті 100 пайыздық деңгейге жеткізуді жоспарлап отырмыз. Тұңғыш Президент - Елбасы қорының бастамасымен екі жаңа мектептің негізінде 1 қыркүйекке дейін 30 орындық 2 инклюзивті қолдау бөлмелері ашылады. Шілдеден Асыл мирас кабинеті жұмыс істей бастады. Онда халықаралық сертификатқа ие және заманауи әдістемелерді меңгерген мамандар жұмыс істейді. Сондай-ақ, қыркүйек айында зияткерлік қабілеті төмен 100 балаға арналған №3 арнайы мектеп ашуды жоспарлап отырмыз. Күзде көру қабілеті нашар балаларға арналған балабақша ашамыз», - деді елорда әкімі. Сондай-ақ оның айтуынша, жаңа оқу жылында елордалық мектептерде қосымша білім берудің 8 филиалы және тағы 2 қоғамдық орталық ашылатын болады. Жаңа нысандардың бірінші қабатында балаларға арналған шағын орталықтар, оңалту орталықтары, балабақшалар, медициналық орталық ашылу үстінде. Бұл өткен жылғы көрсеткіштен 2 есе көп. 2021 жылы да осы мөлшерде білім ордасы салынады. Мұнан бөлек осы жылы 26 білім беру нысаны жөнделеді
